Miguela Xuereb  Il-President tal-Parlament Ewopew Roberta Metsola se tkun il-mistiedna ta' Fabio Fazio waqt l-edizzjoni tal-Ħadd 30 ta' Jannar tal-programm Che Tempo Che Fa li jixxandar fit-8pm fuq l-istazzjon Taljan Rai Tre. Roberta Metsola ġiet eletta President tal-Parlament Ewropew fit-18 ta' Jannar, proprju fil-ġurnata ta' għeluq sninha. Metsola setkun qed tokkupa din il-kariga għas-sentejn u nofs li ġejjin wara li rnexxielha ġġid 458 vot minn total ta' 705 voti eleġibbli. Roberta Metsola kkontestat kull elezzjoni għall-Parlament Ewropew mindu Malta ssieħbet fl-Unjoni Ewropea fl-2004. Ta' 25 sena kienet l-iżgħar kandidat tal-Partit Nazzjonalista u kisbet 5,204 vot mal-ewwel għadd. Roberta Metsola ilha 16-il sena miżżewġa lill-Finlandiż Ukko Metsola. Huma ltaqgħu waqt konferenza tal-European Democratic Students u żżewġu madwar sentejn wara nhar l-1 ta' Ottubru tal-2005 f'ċerimonja fil-knisja tar-Rabat f'Malta. Il-koppja għandhom erba' wlied, Luca (14-il sena), Alec (13), Marc (9) u Kristian (4 snin). Fit-18 ta' Jannar: Roberta Metsola eletta President tal-Parlament Ewropew